32005R1199
L 195/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1199/2005 НА КОМИСИЯТА
от 22 юли 2005 година
относно класиране на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифата и статистическа номенклатура и Общата митническа тарифа (1), и по-специално член 9, параграф 1, буква а) от него,
като има предвид, че:
(1)
За осигуряване на единно прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки, относно класирането на стоки, съгласно приложението на настоящия регламент.
(2)
Регламент (ЕИО) № 2658/87 определя общи правила за тълкуването на Комбинираната номенклатура. Тези правила също се прилагат към всяка друга номенклатура, която напълно или частично е основана на нея или която добавя всякакво допълнително подразделение към нея, което е установено от специфични общностни разпоредби, с оглед на прилагане на тарифните и други мерки, свързани с търговия на стоки.
(3)
Съгласно горепосочените общи правила, стоките, описани в колона 1 в таблицата от приложението към настоящия регламент, следва да се класират под кода от КН, посочен в колона 2, поради основанията, определени в колона 3 от този таблица.
(4)
Подходящо е да се предвиди обвързващата тарифна информация, издадена от митническите органи на държавите-членки по отношение на класирането на стоки в Комбинираната номенклатура и която не е в съответствие с настоящия регламент, да може за период от 3 месеца да продължи да се ползва от титуляра, съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността. (2)
(5)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 от таблицата към приложението, се класират в рамките на Комбинираната номенклатура под код по КН, посочен в колона 2 от тази таблица.
Член 2
Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да се ползва за период от три месеца съгласно член 12, параграф 6 от Регламент (ЕИО) № 2913/92.
Член 3
Настоящият регламент влиза в сила на 20-ия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 юли 2005 година.